ΓΡΑΠΤΗ ΕΡΩΤΗΣΗ E-3159/02

υποβολή: Erik Meijer (GUE/NGL) προς την Επιτροπή

(5 Νοεμβρίου 2002)

Θέμα: Η εφαρμογή των αποτελεσματικότερων μεθόδων για την καταπολέμηση της απάτης σε επιχειρήσεις εντός και εκτός της ΕΕ, εισηγμένες στο χρηματιστήριο

1. Για ποιο λόγο η Επιτροπή, μέσω του εκπροσώπου της κ Bolkestein, αντιτίθεται στην εφαρμογή του αμερικανικού νόμου Sarbanes-Oxley στις ευρωπαϊκές επιχειρήσεις που έχουν εισαχθεί και στο Χρηματιστήριο της Νέας Υόρκης ή που διαθέτουν θυγατρική εταιρεία εγκατεστημένη στις ΗΠΑ· Ο εν λόγω νόμος απαιτεί από εγκατεστημένες στις ΗΠΑ επιχειρήσεις να καθιστούν αδύνατη την παροχή παραπλανητικών οικονομικών στοιχείων επιβάλλοντας στα διευθυντικά τους στελέχη όρους και θέτοντάς τουςπό ανεξάρτητη επιτήρηση.

2. Αφορούν άραγε οι διατυπωθείσες στην παράγραφο 1 αντιρρήσεις κυρίως τηνποχρέωση σύστασης ανεξάρτητης επιτροπής που επιτηρεί τον ελεγκτή και την απαγόρευση για τις επιχειρήσεις να χορηγούν δάνεια στους δικούς τους επιτρόπους· Τι ενοχλεί ως προς τιςποχρεώσεις αυτές·

3. Για ποιο λόγο πρέπει να θεωρείται ως μορφή εξωεδαφικών δικαιωμάτων η απαίτηση για επιχειρήσεις που δρουν εκτός της ΕΕ να εφαρμόζουν τους κανόνες για την πρόληψη των απατών επιχειρήσεων οι οποίοι ισχύουν στο κράτος που αναπτύσσουν δραστηριότητα ή στου οποίου το Χρηματιστήριο είναι εισηγμένες· Μήπως θα ήταν σωστότερο να ισχυρισθούμε ότι τα ανωτέρω δικαιώματα τίθενται σε εφαρμογή όταν οι επιχειρήσεις που λειτουργούν εντός μιάς χώρας δενπόκεινται στους εγχώριους κανόνες του κράτους αυτού·

4. Προτίθεται άραγε η Επιτροπή, προκειμένου να δημιουργήσει αντίστοιχο σύστημα μέτρων για τις απάτες επιχειρήσεων, να επιδιώξει συμφωνία με τις ΗΠΑ που θα έχει ως βάση την αρχή ότι οι αποτελεσματικότεροι κανόνες ελέγχου θα εφαρμόζονται στις εκατέρωθεν επιχειρήσεις όταν δραστηριοποιούνται διασυνοριακώς, χωρίς ούτε το ένα μέρος να προβλέπει εξαιρέσεις, ούτε το άλλο να τις επιτρέπει, ούτως ώστε οι αμερικανικές επιχειρήσεις που έχουν εισαχθεί σε ευρωπαϊκά Χρηματιστήρια και/ή έχουνποκαταστήματα ή θυγατρικές επιχειρήσεις σε κράτη μέλη της ΕΕ ναπόκεινται επίσης στους κανόνες που ισχύουν σήμερα στην ΕΕ ή θα εισαχθούν σ' αυτήν μελλοντικώς·

Πηγή: Η ολλανδική εφημερίδα de Volkskrant, της 9.10.2002.

Απάντηση του κ. Bolkestein εξ ονόματος της Επιτροπής

(19 Δεκεμβρίου 2002)

1. Στην ανταλλαγή επιστολών με τον πρόεδρο της επιτροπής κεφαλαιαγοράς τον ΗΠΑ (SEC), κ. Pitt, και με τους Αμερικανούς γερουσιαστές κ.κ. Sarbanes και Oxley, η Επιτροπή επεσήμανε επανειλημμένα ότιποστηρίζει πλήρως τους στόχους του νόμου Sarbanes-Oxleyor, που είναι να εξασφαλιστεί η σωστή χρηματοοικονομική πληροφόρηση και ως εκ τούτου να αποκατασταθεί η εμπιστοσύνη των επενδυτών στις κεφαλαιαγορές. Εντούτοις, ο νόμος Sarbanes-Oxley, που θεσπίστηκε χωρίς προηγούμενες διαβουλεύσεις, περιλαμβάνει ορισμένες διατάξεις δυσανάλογες και βαριές για τις επιχειρήσεις και τις ελεγκτικές εταιρίες της ΕΕ διότι αυτές ήδηπόκεινται σε αντίστοιχες κοινοτικές και εθνικές κανονιστικές ρυθμίσεις. Σε μερικές περιπτώσεις μάλισταφίσταται σύγκρουση νομοθεσιών.

2. Η Ευρωπαϊκή Επιτροπή έχει επισημάνει επτά βασικά σημεία ανησυχίας, όπως η εγγραφή των κοινοτικών ελεγκτικών εταιριών στο σώμα εποπτείας της λογιστικής δημοσίων επιχειρήσεων (Public Company Accounting Oversight Board — PCAOB), πρόσβαση των ΗΠΑ στα ελεγκτικά έγγραφα εργασίας της ΕΕ, απαιτήσεις της ελεγκτικής επιτροπής, ανεξαρτησία των ελεγκτών, δάνεια σε διευθυντές και εκτελεστικά στελέχη, πιστοποίηση των χρηματοοικονομικών ελέγχων και πιστοποίηση των εσωτερικών ελεγκτικών συστημάτων. Τα θέματα αυτά συζητήθηκαν με τον κ. Pitt κατά τη συνάντηση του με τον αρμόδιο για θέματα εσωτερικής αγοράς, φορολογίας και τελωνειακής ένωσης Επίτροπο στις αρχές Οκτωβρίου 2002 και έτυχαν παρακολούθησης στο πλαίσιο του μηχανισμού ρυθμιστικού διαλόγου ΕΕ-ΗΠΑ.

Η εγγραφή στο PCAOB των ελεγκτικών εταιριών της ΕΕ που διεξάγουν ελέγχους των επιχειρήσεων της ΕΕ με διπλή εγγραφή στις ΗΠΑ θα σήμαινε διπλή εποπτεία (κράτος μέλος + ΗΠΑ) για όλες τις μεγάλες ελεγκτικές εταιρίες. Κάτι τέτοιο είναι περιττό, βαρύ και αναποτελεσματικό, ενώ μπορεί ίσως να καταλήξει σε σύγκρουση μεταξύ των δύο εποπτικών μηχανισμών. Ως συνέπεια των απαιτήσεων εγγραφής, οι ελεγκτικές εταιρίες της ΕΕ θα πρέπει να εφαρμόζουν τις αμερικανικές προδιαγραφές ως προς τη δεοντολογία, τον έλεγχο, τη διασφάλιση ποιότητας και την ανεξαρτησία των ελεγκτών ακόμα και για ορισμένους λογιστικούς ελέγχους που γίνονται στην ΕΕ. Οι ελεγκτικές εταιρίες της ΕΕ θα πρέπει (ακόμα και εντός της ΕΕ) ναπάγονται σε επιθεωρήσεις εκ μέρους του PCAOB, που θα αποτελεί αντίγραφο του συστήματος διασφάλισης ποιότητας του κράτους μέλους.

Όσον αφορά τα δάνεια σε διευθυντές και εκτελεστικά στελέχη, ο νόμος Sarbanes-Oxley εξαιρεί ρητά από την απαγόρευση τα στελέχη των αμερικανικών τραπεζών. Αντίθετα, η εξαίρεση δεν ισχύει για τους τραπεζικούς εκδότες της ΕΕ που έχουν εγγραφεί στις ΗΠΑ, ακόμα και ανπόκεινται σε πλήρη διεξοδική εποπτεία εκ μέρους των ρυθμιστικών φορέων των κρατών μελών τους. Η SEC δέχεται ότι αυτό αποτελεί διάκριση και η Επιτροπή έχει ζητήσει να απαλειφθεί αυτή η διακριτική μεταχείριση.

3. Ενώ οι αμερικανικές αρχές δικαίως απαιτούν τις ίδιες προδιαγραφές για εταιρίες χρηματοδότησης στις αμερικανικές αγορές, ανεξάρτητα από το αν έχουν την έδρα τους στις Ηνωμένες Πολιτείες ή στο εξωτερικό, δεν είναι σε καλύτερη θέση από άλλες αντίστοιχες αρχές ώστε να θεσπίζει επακριβείς κανόνες που θα ισχύουν εκτός της δικαιοδοσίας των ΗΠΑ. Αν δεν εγκριθεί εξαίρεση, πολλές επιχειρήσεις και ελεγκτικές εταιρίες της ΕΕ θαπόκεινται σε κανόνεςπεραντιστοιχίας, γεγονός που θα οδηγήσει σε άσκοπη επανάληψη ενεργειών στην καλύτερη περίπτωση και σε σύγκρουση νομοθεσίας, σύγχυση και περιττούς κινδύνους στη χειρότερη. Σε κάθε περίπτωση πάντως θα επιφέρει άσκοπες δαπάνες.

4. Η Επιτροπή θεωρεί ότι ο νόμος Sarbanes-Oxley παρέχει άριστη ευκαιρία για να συνεχιστεί ο ρυθμιστικός διάλογος μεταξύ ΕΕ και ΗΠΑ ώστε να επιλυθούν ρυθμιστικά θέματα κατά τρόπο θετικό και εποικοδομητικό. Δεδομένου ότι η Κοινότητα προβαίνει στην ταχεία ενοποίηση της νομοθεσίας της και των κανονιστικών της ρυθμίσεων σχετικά με τις κεφαλαιαγορές και τις χρηματοπιστωτικέςπηρεσίες, αυτός ο διάλογος μεταξύ ΕΕ και ΗΠΑ θα αποκτήσει όλο και μεγαλύτερη σημασία. Κατά τους προσεχείς μήνες η Επιτροπή θα συνεχίσει τις συζητήσεις της με την SEC επί όλων των σημείων ανησυχίας καθώς θα προκύπτουν οι λεπτομέρειες εφαρμογής της νομοθεσίας.